Johann H Crafford - 2008-11-07 'n Streng-gekeurde groep joernaliste met 'n besondere belangstelling in fynproewersbrandewyn is genooi na 'n intieme versny-ervaring met die brandewynmeester Johan Venter wat in die binnekamers van die Van Ryn's-distilleerdery naby Stellenbosch aangebied is. Die groep het byeengekom in die Paradiso-lokaal wat vir Johan se spesiale gaste opsy gesit word, is op enkele versny-geheime ingelaat, en is aangemoedig om hul eie mengsels te maak van die seldsame brandewyne wat Johan vir die geleentheid uitgesoek het.